wickkiey/tamil-wikipedia-markdown huggingface dataset:
# கேரள விருதுகள்


**கேரள விருதுகள்** என்பது இந்திய அரசால் நிறுவப்பட்ட பத்ம விருதுகளின் மாதிரியில் இந்திய மாநிலமான கேரள அரசாங்கத்தால் நிறுவப்பட்ட மிக உயர்ந்த மாநில அளவிலான **குடிமக்கள் விருது**கள் ஆகும். **சமூகத்திற்கு தங்கள் விலைமதிப்பற்ற பங்களிப்பை** வழங்கிய தனிநபர்களுக்கு வழங்கப்படும் விருதுகளை 20 அக்டோபர் 2021 அன்று முதலமைச்சர் பினராயி விஜயன் அறிவித்தார். விருது பெற்றவர்களின் பெயர்கள் ஒவ்வொரு ஆண்டும் கேரள தினமாக அனுசரிக்கப்படும் நவம்பர் 1 அன்று அறிவிக்கப்படும். மேலும் விருதின் ஒரு பகுதியாக ரொக்கத்தை வழங்குவதில்லை என்றும் கேரள அரசு முடிவு செய்துள்ளது.  

## கேரள விருதுகளின் வகைகள்
கேரள விருதுகள் மூன்று பிரிவுகளாக உள்ளன.  

- **கேரளா ஜோதி** : இது மிக உயர்ந்த விருது மற்றும் ஒருவருக்கு மட்டுமே வழங்கப்படும்.
- **கேரளா பிரபா** : இது இரண்டாவது மிக உயர்ந்த விருது மற்றும் மூன்று நபர்களுக்கு வழங்கப்படுகிறது.
- **கேரளா ஸ்ரீ** : இது மூன்றாவது மிக உயர்ந்த விருது மற்றும் ஆறு நபர்களுக்கு வழங்கப்படுகிறது.

விருது பெற்றவர்கள் சிறப்பு விருதுக் குழுவால் தேர்ந்தெடுக்கப்பட்ட இரண்டு துணைக் குழுக்களின் ஆய்வுக்குப் பிறகு ஆளுநரின் அதிகாரப்பூர்வ இல்லத்தில் வைத்து நடைபெறும் விழாவில் விருது வழங்கப்படும்.  

## முதல் விருது பெற்றவர்கள்
முதல் கேரள விருதுகளின் வெற்றியாளர்கள் 1 நவம்பர் 2022 அன்று அறிவிக்கப்பட்டு மரியாதை செலுத்தப்பட்டனர்.  

**கேரள ஜோதி**  

- எம்டி வாசுதேவன் நாயர் (இலக்கியம்), மலையாள இலக்கியத் தலைவன்

**கேரள பிரபா**  

- மம்முட்டி (கலை), இந்திய-மலையாள நடிகர்
- ஓம்சேரி என்.என்.பிள்ளை (கலை, நாடகம், சமூக சேவை, பொது சேவை), டெல்லியைச் சேர்ந்த மலையாள நாடக ஆசிரியர்
- T. மாதவ மேனன் (அரசு சேவை, சமூக சேவை), முன்னாள் அரசு ஊழியர் மற்றும் சமூக சேவகர்

**கேரள ஸ்ரீ**  

- கோபிநாத் முத்துகாட் (சமூக சேவை, கலை), மந்திரவாதி
- கணாய் குன்ஹிராமன் (கலை), சிற்பி
- கோச்சௌஸ் சிட்டிலப்பில்லி (சமூக சேவை, தொழில்), தொழிலதிபர்
- எம்.பி.பரமேஸ்வரன் (அறிவியல், சமூக சேவை), விஞ்ஞானி
- டாக்டர். சத்தியபாமா தாஸ் பிஜு (அறிவியல்), நீர்வீழ்ச்சி உயிரியலாளர்
- வைக்கம் விஜயலட்சுமி (கலை), பாடகி
# மஞ்சு பன்சால்


**மஞ்சு பன்சால்** (பிறப்பு. திசம்பர் 1, 1950) மூலக்கூறு உயிரியல் இயற்பியல் துறையில் நிபுணத்துவம் பெற்றவர். தற்போது, பெங்களூரில் உள்ள இந்திய அறிவியல் கழகத்தில் மூலக்கூறு உயிரியல் இயற்பியல் பிரிவுக்கான தத்துவார்த்த உயிரியல் இயற்பியல் குழுவில் பேராசிரியராக உள்ளார். இவர் பெங்களூரில் உள்ள உயிர்த்தகவலியல் மற்றும் பயன்பாட்டு உயிரித்தொழில்நுட்பவியல் நிறுவனத்தின் நிறுவனர் இயக்குநராக உள்ளார்.  

## கல்வி
பன்சால் ஐதராபாத் மற்றும் தேராதூனில் பள்ளிப்படிப்பை முடித்தார். இவர் அறிவியலில் மிகுந்த ஆர்வத்தை வளர்த்துக் கொண்டார். பின்னர் ஐதராபாத்தில் உள்ள உசுமானியா பல்கலைக்கழகத்தில் இளநிலை மற்றும் முதுநிலை அறிவியல் பட்டங்களைப் பெற்றார். 1972-ல் பன்சால் முனைவர் பட்டத்திற்காகப் பெங்களூரில் உள்ள இந்திய அறிவியல் கழகத்தின் மூலக்கூறு உயிரியல் இயற்பியல் பிரிவில் சேர்ந்தார். உயிரியல் இயற்பியலாளர் கோ. நா. இராமச்சந்திரனின் வழிகாட்டுதலின் கீழ், நார்புரத கொலாஜனின் முச்சுழல் கட்டமைப்பின் தத்துவார்த்த மாதிரியில் பணிபுரியும் வாய்ப்பைப் பெற்றார். 1977-ல் முனைவர் பட்டம் பெற்றார். இதன்பிறகு, இவர் 1981 வரை இடது சுழல் மற்றும் பிற அசாதாரண டி. என். ஏ. அமைப்புகளில் முனைவர் பட்ட பிந்திய ஆய்வாளராகத் தொடர்ந்து பணியாற்றினார். பின்னர் இவர் ஐடெபெர்க்கில் உள்ள ஐரோப்பிய மூலக்கூறு உயிரியல் ஆய்வகத்தில் அலெக்சாண்டர் வோன் கூம்போல்ட் சகாவாக ஆய்வினை மேற்கொள்ள ஜெர்மனிக்குச் சென்று ஓராண்டு பாக்டீரியாவினைத் தாக்கும் இழை தீநுண்மிகளின் கட்டமைப்பில் பணியாற்றினார்.  

## விருதுகளும் கௌரவங்களும்
பன்சால் 1979-ல் இளம் அறிவியலாளர் பதக்கத்தினை இந்திய தேசிய அறிவியல் கழகத்திடமிருந்து பெற்றார். இவர் 1998ஆம் ஆண்டு முதல் இந்திய அறிவியல் கழகம், பெங்களூர் மற்றும் இந்திய தேசிய அறிவியல் கழகம், அலகாபாத் ஆகியவற்றின் உறுப்பினராக உள்ளார்
# ரசனா பண்டாரி



**ரசனா பண்டாரி** (*Rashna Bhandari*), இந்தியாவில் ஐதராபாத்தில் உள்ள டி. என். ஏ. கைரேகை மற்றும் ஆய்ந்தறிதல் மையத்தில் உயிரணு சமிக்கை ஆய்வகத்தின் தலைவராக உள்ளார். உடலியல் மற்றும் வளர்சிதை மாற்றத்தில் இனோசிட்டால் பைரோபாசுபேட்களின் பங்கைப் புரிந்துகொள்வதில் குறிப்பாக முக்கியத்துவம் கொடுத்து, உயிரியல் அமைப்புகளில் சமிக்ஞை கடத்துதல் தொடர்பான ஆய்வினை மேற்கொண்டு வருகிறார் பண்டாரி.  

## கல்வி
பண்டாரி அனைத்திந்திய மருத்துவ அறிவியல் கழகத்தில் மனித உயிரியலில் இளநிலைப் பட்டம் பெற்றார். இதைத் தொடர்ந்து இந்திய அறிவியல் நிறுவனத்தில் உயிரியல் அறிவியலில் முதுகலைப் பட்டமும் முனைவர் பட்டமும் பெற்றார்.  

## தொழில்
பண்டாரி 2008-ல் டி. என். ஏ. கைரேகை மற்றும் நோயறிதல் மையத்தில் அறிவியலாளராக ஆய்வுப்பணியில் சேர்ந்தார்.  

இந்திய அறிவியல் நிறுவனத்தில் தனது முனைவர் பட்டத்திற்குப் பிறகு, பண்டாரி சந்தியா ஸ்ரீகாந்த் விசுவேசுவரியாவுடன் சவ்வு-பிணைக்கப்பட்ட குவானைலைல் சைக்லேஸ், ஜி. சி. சி. மூலம் சமிக்ஞை கடத்துதலில் பணியாற்றினார். இது குடல் சவ்வு முழுவதும் திரவம் மற்றும் அயனி சமநிலையினைப் பராமரிப்பதில் ஈடுபட்டுள்ளது. 2003-ல், பண்டாரி பால்ட்டிமோரில் உள்ள ஜான்ஸ் ஹாப்கின்ஸ் மருத்துவப் பள்ளிக்கு இடம்பெயர்ந்தார். இங்கு அவர் சாலமன் ஸ்னைடருடன் இணைந்து இனோசிட்டால் பைரோபாசுபேட்டுகளின் சமிக்ஞை செய்யும் மூலக்கூறுகளாகப் பங்காற்றுவதைப் புரிந்துகொள்வதில் பணியாற்றினார்.  

லட்சியம் வெற்றிக்கு வழிவகுக்கும், பாலினம் அல்ல என்று பண்டாரி நம்புகிறார்.
# பிரகலாத் திபன்யா



**பிரகலாத் சிங் திபன்யா** (*Prahlad Singh Tipaniya*) ஒரு இந்திய நாட்டுப்புறப் பாடகர் ஆவார், இவர் மத்தியப் பிரதேசத்தைச் சேர்ந்தவர் ஆவார். இவர் மால்வி நாட்டுப்புற பாணியில் கபீர் பஜனைகளை நிகழ்த்துகிறார்.  

இவர் தம்புரா, கர்தல், மஞ்சிரா, தோலக், ஹார்மோனியம், டிம்கி மற்றும் வயலின் கலைஞர்களின் குழுவுடன் இணைந்து நிகழ்ச்சிகளை நடத்துகிறார்.  

## தொடக்க கால வாழ்க்கை
பிரகலாத் திபானியா 1954 ஆம் ஆண்டு செப்டம்பர் 7 ஆம் நாள் மத்தியப் பிரதேசத்தின் மால்வாவில் உள்ள லுனியாகேடி, தாரானாவில் ஒரு மால்வி பலாய் சாதிக் குடும்பத்தில் பிறந்தார்.  

## தொழில்

பிரகலாத் சிங் திபன்யா ஐக்கிய இராச்சியம், அமெரிக்கா மற்றும் பாக்கித்தான் மற்றும் இந்தியாவிலும் "அமெரிக்கா மீ கபீர் யாத்ரா" மற்றும் "ஹத்-அன்ஹாத்" எனப் பெயரிடப்பட்ட வெவ்வேறு 'யாத்ராக்களில்' பயணம் செய்துள்ளார், மேலும் இவரது இசை இந்தூரில் உள்ள அகில இந்திய வானொலி நிலையங்களில் ஒலிக்கப்பட்டுள்ளது. போபால், ஜபல்பூர், பாட்னா, லக்னோ மற்றும் கான்பூர் ஆகிய வானொலி நிலையங்களிலும் ஒலிபரப்பப் பட்டுள்ளது. தூர்தர்ஷனிலும் இவரது இசைக் கச்சேரிகள் இடம்பெற்றது. மத்தியப் பிரதேச அரசின் ஷிகர் சம்மான் (2005), 2007-ஆம் ஆண்டில் சங்கீத் நாடக அகாடமி விருது மற்றும் 2011-ஆம் ஆண்டில் பத்மசிறீ உட்பட பல விருதுகளை திபானியா பெற்றுள்ளார்  

இவர் ஆண்டுதோறும் சூஃபி இசை விழா, ருஹானியாத் மற்றும் எண்ணற்ற கபீர் விழாக்களிலும் பாடல்களைப் பாடி இசை நிகழ்ச்சிகள் நிகழ்த்தியுள்ளார். இவர் "சத்குரு கபீர் ஷோத் சன்ஸ்தான்" என்ற திட்டத்தையும் நடத்தி வருகிறார்.  

இவர் இளங்கலை அறிவியல் பட்டதாரி ஆவார். இவர் அரசுப் பள்ளியில் கணிதம் மற்றும் அறிவியல் ஆசிரியராக உள்ளார். இவர் 1980 ஆம் ஆண்டில் இளங்கலைப் பட்டம் பெற்றார். உஜ்ஜைனியில் உள்ள அரசாங்க மகாவித்யாலயா தேவாஸ் விக்ரம் பல்கலைக்கழகத்தில் 1984 ஆம் ஆண்டில் வரலாறு பாடத்தில் முதுகலைப் பட்டம் பெற்றார்.  

"அஜப் சாஹர்- தி கபீர் ப்ராஜெக்ட்" என்ற திட்டத்தின் கீழ் இந்திய ஆவணப்படத் தயாரிப்பாளரான ஷப்னம் விர்மானி தயாரித்த 3 ஆவணப் படங்களில் திபன்யாவும் பங்கு பெற்றுள்ளார்.  

இவர் இந்திய தேசிய காங்கிரசில் சேர்ந்தார். இவர் மத்திய பிரதேசத்தில் உள்ள தேவாஸ்-ஷாஜாபூர் நாடாளுமன்றத் தொகுதியிலிருந்து 2019-ஆம் ஆண்டில் இல் நாடாளுமன்றத் தேர்தலில் போட்டியிட்டார்.
# ரெனி போர்ஜசு


**ரெனி மரியா போர்ஜசு** (பிறப்பு 25 பிப்ரவரி 1959) என்பவர் இந்தியப் பரிணாம உயிரியலாளர் மற்றும் இந்திய அறிவியல் கழகத்தின் சுற்றுச்சூழல் அறிவியல் மையத்தில் பேராசிரியர் ஆவார். இவர் அறிவியலாளராகப் பணியாற்றியபோது இவர் செய்த பணி *இந்தியா டுடே* தந்து சிறப்புச் செய்தியில் விவரித்து வெளியிட்டது. அத்திப்பழங்கள் மற்றும் அத்தி-குளவிகள் போன்ற தாவர மற்றும் விலங்கு தொடர்புகளுக்குச் சிறப்புக் குறிப்புடன் நடத்தை மற்றும் உணர்ச்சி சூழலியல் இவரது ஆராய்ச்சி அமைந்தது. இவர் இந்திய அறிவியல் வரலாறு மற்றும் தத்துவத்தில் ஆர்வமுடையவர் ஆவார்.  

## கல்வி
போர்ஜசு மும்பையில் உள்ள தூய சவேரியார் கல்லூரியில் அறிவியலில் பட்டம் படிப்பினை முடித்தார். இங்கு இவர் 1979-ல் விலங்கியல் மற்றும் நுண்ணுயிரியலில் இளநிலைப் பட்டம் (சிறப்புத் தகுதியுடன்) பெற்றார். இவர் 1982-ல் மும்பை பல்கலைக்கழக அறிவியல் கழகத்தில் விலங்கு உடலியல் துறையில் முதுநிலைப் பட்டம் பெற்றார். புளோரிடாவின் கோரல் கேபிள்ஸில் உள்ள மியாமி பல்கலைக்கழகத்தில் "வள பன்முகத்தன்மை மற்றும் இந்திய மலை அணில், *ரதுபா இண்டிகாவின்* உண்வூட்ட சூழலியல்" என்ற தலைப்பில் ஆய்வு செய்து முனைவர் பட்டம் பெற்றார்.  

## நூல் பட்டியல்
போர்ஜெசு இயற்கையின் மீதான தாக்குதல்: அறிவியல் மற்றும் பாதுகாப்பின் அரசியல் என்ற புத்தகத்தில் ஒரு அத்தியாயத்தை எழுதியுள்ளார்.  

## அங்கீகாரம்
போர்ஜெசின் பங்களிப்புகள் பின்வரும் வழிகளில் அங்கீகரிக்கப்பட்டுள்ளன.  <sup>&#x5D;</sup> அவரது சில நியமனங்கள்:  

- இந்திய அறிவியல் கழகம் உறுப்பினர்
- ஜே. சி. போசு தேசிய ஆய்வு நிதி விருது (2016)
- இந்தியத் தேசிய அறிவியல் கழகம்
- விலங்கு அறிவியலுக்கான அறிவியல் தொழில்நுட்பத் துறை-திட்ட ஆலோசனைக் குழுவின் தலைவர் (2016–19)
- உறுப்பினர், மேற்குத் தொடர்ச்சி சூழலியல் நிபுணர் குழு, இந்திய அரசு, 2010-2011
# ரெஜ்ஜி குருவில்லா

**ரெஜ்ஜி குருவில்லா** (*Rejji Kuruvilla)* என்பவர் இந்திய-அமெரிக்க உயிரியலாளர் ஆவார். இவர் ஜான்ஸ் ஹாப்கின்ஸ் மருத்துவப் பள்ளியில் உயிரியல் பேராசிரியராக உள்ளார்.  

## கல்வி
குருவில்லா 1987-ல் கொல்கத்தாவில் உள்ள தூய சவேரியார் கல்லூரியில் இளநிலை அறிவியல் கல்வியினை முடித்தார். 1998-ல் இவர் ஹியூஸ்டன் பல்கலைக்கழகத்தில் முனைவர் பட்டம் பெற்றார். இவரது ஆய்வுக் கட்டுரை "நீரிழிவு எலிகளில் நரம்பு மற்றும் மனித இசுக்வான் உயிரணுக்களில் அதிகரித்த குளுக்கோசில் வளர்க்கப்பட்ட அராச்சிடோனிக் அமிலம் குறைதல் பற்றிய ஆய்வுகள்" என்று தலைப்பிடப்பட்டது. இவரது முனைவர் பட்ட ஆலோசகர் ஜோசப் ஐச்பெர்க் ஆவார். குருவில்லா டேவிட் ஜின்டியின் ஆய்வகத்தில் ஜான்ஸ் ஹாப்கின்ஸ் மருத்துவப் பள்ளியில் நரம்பணுக்களில் நியூரோட்ரோபின் சமிக்கைகள் குறித்த ஆராய்ச்சியை முடித்துள்ளார்.  

## பணி
குருவில்லா ஜான்ஸ் ஹாப்கின்ஸ் மருத்துவப் பள்ளியில் உயிரியல் பேராசிரியராக உள்ளார். பரிவு நரம்பு மண்டலத்தின் வளர்ச்சி மற்றும் செயல்பாடுகளில் இவர் ஆய்வு மேற்கொண்டு வருகிறார். இவரது ஆய்வுகள் நரம்பு மண்டல பராமரிப்பில் நியூரோட்ரோபின்களின் உயிரணு உட்கடத்தலை ஆராய்கின்றன.
# ஜெ. விஜயா


**ஜெகநாநாதன் விஜயா** (*J. Vijaya*)(1959-1987) என்பவர் இந்தியாவின் முதல் பெண் *ஊர்வன மற்றும் ஈரிடவாழ்வியலாளர்* ஆவார். இவர் நாடு முழுவதும் ஆமைகளின் நடமாட்டத்தை ஆவணப்படுத்தியுள்ளார். இவர் உலக பாதுகாப்பு சங்கத்தின் நன்னீர் செலோனியன் நிபுணர் குழுவின் தலைவரான எட்வர்ட் மோலின் உதவியாளராகப் பணியாற்றினார்.  

## வாழ்க்கை
விஜயா பெங்களூரில் பிறந்தார். இவர் தனது ஆரம்ப பள்ளிப்படிப்பை அங்கேயே முடித்தார். இவரது தந்தையின் பணியிடமாற்றம் காரணமாக உயர்நிலைப் பள்ளிப் படிப்பினை கோயம்புத்தூர் தூய ஜோசப் மெட்ரிகுலேஷன் பள்ளியில் இரண்டாண்டுகள் படித்துவிட்டு, இறுதிப் பள்ளிப் படிப்பிற்காகச் சென்னைக்குச் சென்றார்.  

சென்னையிலுள்ள எத்திராஜ் மகளிர் கல்லூரியில் 1978ஆம் ஆண்டு விலங்கியல் மாணவியாகத் தனது முதல் ஆண்டிலிருந்தபோது, சென்னைப் பாம்பு பூங்காவில் தன்னார்வலாரகச் சேவையாற்றினார். இவர் உரோமுலசு விட்டேக்கரின் வழிகாட்டுதலின் கீழ் பயிற்சி பெற்றார். 1981-ல் பட்டம் பெற்ற பிறகு சென்னை பாம்புப் பண்ணை அறக்கட்டளையின் முழுநேர பணியினைத் தொடங்கினார்.  

தனது 22 வயதில், இந்தியா முழுவதும் ஆமைகள் பற்றிய கணக்கெடுப்புக்காகப் பன்னாட்டு இயற்கைப் பாதுகாப்பு சங்கத்தின் நன்னீர் செலோனியன் நிபுணர் குழுவின் அப்போதைய தலைவரான எட்வர்ட் மோலுக்கு உதவ உரோமுலசு விட்டேக்கரால் பரிந்துரைக்கப்பட்டார். இவர் நாடு முழுவதும் பயணம் செய்து கடல் ஆமை சுரண்டலைக் குறைக்க உதவிய தரவுகளைச் சேகரித்தார்.  

ஆலிவ் ரிட்லி ஆமைகள் அழிக்கப்படுவது குறித்த இவரது ஆராய்ச்சி மற்றும் புகைப்படம் தேசிய இதழில் வெளிவந்தது. இது ஆமை வர்த்தகத்தை நிறுத்த நடவடிக்கை எடுக்குமாறு அப்போதைய பிரதமர் இந்திரா காந்தி கடலோர காவல்படைக்கு உத்தரவிட வழிவகுத்தது.  

## அங்கீகாரம்
விஜயா கொச்சி பிரம்பு ஆமைகளை விரிவாக ஆராய்ந்து ஆவணப்படுத்தினார். மேலும் இவர் கேரளாவின் காடுகளில் பயணம் செய்தார். இவரது உடல் ஏப்ரல் 1987-ல் காட்டுக்குள் கண்டுபிடிக்கப்பட்டது. மேலும் இவரது மரணத்திற்கான காரணம் கண்டறியப்படவில்லை. இவரது பணி மற்றும் தியாகத்தை நினைவுகூரும் வகையில், இவர் இறந்து 19 ஆண்டுகளுக்குப் பிறகு நடத்தப்பட்ட ஆராய்ச்சியின் அடிப்படையில் புதிய இனத்தைச் சேர்ந்தது எனக் கண்டறியப்பட்ட கரும்பு ஆமைக்கு *விஜயாசெலிசு* என்று பெயரிடப்பட்டது. சென்னை முதலைக் காப்பக ஆமைக் குளத்திற்குப் பக்கத்தில் இவருக்கு ஒரு சிறிய நினைவகம் அமைக்கப்பட்டுள்ளது.
# தீன் தயாள் உபாத்யாயா கிராம் ஜோதி யோஜனா



**தீன் தயாள் உபாத்யாயா கிராம் ஜோதி யோஜனா** (Deen Dayal Upadhyaya Gram Jyoti Yojana) (DDUGJY) என்பது இந்தியாவிலுள்ள கிராமப்புறப் பகுதிகளுக்கு மின்சாரம் வழங்குவதற்காக வடிவமைக்கப்பட்ட இந்திய அரசின் திட்டமாகும்.  

## நோக்கம்
18,452 மின்சாரம் இல்லாத கிராமங்களுக்கு 1000 நாட்களுக்குள், மே 1, 2018 க்குள் மின்மயமாக்க அரசு முடிவு செய்தது.  
## வரலாறு
இந்த திட்டமானது நவம்பர் 2014 இல் பிரதமர் நரேந்திர மோடியின் தலைமையில் தொடங்கப்பட்டது.
# தலித் வரலாற்று மாதம்


**தலித் வரலாற்று மாதம்** என்பது தலித்துகள் அல்லது பட்டியல் சாதியினர் மற்றும் பழங்குடியினர் வரலாற்றில் முக்கியமான நபர்களை நிகழ்வுகளை நினைவு கூரும் நிகழ்வாகும்,ஆண்டுதோறும் கொண்டாடப்பட்டு வருகிறது.. டாக்டர்.பி.ஆர்.அம்பேத்கர் அவர்களைப் பின்பற்றும் அம்பேத்காரியவாதிகளால் உலகம் முழுவதும் ஏப்ரல் மாதத்தில் கொண்டாடப்பட்டு வருகிறது. இந்த மாதத்தில் விவாதங்கள்,[, கதைசொல்லல், வரலாற்றுத் திட்டங்கள், ஊடகங்களில் சிறப்பு வெளியீடுகள், மற்றும் கலைப் படைப்புகள் ஏற்பாடு செய்யப்பட்டுள்ளன. கனடா மாகாணமான பிரித்தானிய கொலம்பியா ஏப்ரல் மாதத்தினை தலித் வரலாற்று மாதமாக அங்கீகரித்துள்ளது.  

## வரலாறு

அமெரிக்காவில் கொண்டாடப்படும் கருப்பு வரலாற்று மாதத்தினால் ஈர்க்கப்பட்டு,தலித் பெண்கள் இளம் குழு 2013 இல் தலித் வரலாற்று மாதத்தினைத் தொடங்கினர். சங்கபாலி அருணா தலித், ஆதிவாசியினர், மற்றும் பகுஜன் வரலாறு மற்றும் கலாச்சாரத்தின் ஆவணங்களை உருவாக்குவதற்காக தலித் வரலாற்று மாதத்தைத் தொடங்கினார். சங்கபாலி அருணாவும் தேன்மொழி சௌந்தரராஜனும் சிகாகோவில் நடந்த கலர் ஆஃப் வயலன்ஸ் மாநாட்டில் இதனை ஒரு யோசனையாக முன்வைத்தனர்.  

## முக்கியத்துவம்
இந்தியாவில் சாதியப் பாகுபாடு சட்டவிரோதமானது என்றாலும்,தலித்துகள் சாதியின் காரணமாகப் பாகுபாடு காட்டப்படுகிறார்கள். இந்திய வரலாற்றில் தலித்துகளின் அறியாமை மற்றும் இல்லாமை, முக்கிய எழுத்தாளர்களால் தலித் வரலாற்று மாதத்தில் விவாதிக்கப்படுகிறது. தலித்துகள் எதிர்நோக்கும் பிரச்சினைகளைக் குடிமக்கள் சிந்திக்கின்றனர்.  
2022 இல், கனடாவின் பிரித்தானிய கொலம்பியா மாகாணம் ஏப்ரல் மாதத்தை தலித் வரலாற்று மாதமாக அங்கீகரித்துள்ளது.  

## படங்கள்
# விக்ரம் சுகுமாரன்


**விக்ரம் சுகுமாரன்** (*Vikram Sugumaran,* இறப்பு: ஜூன் 1, 2025) என்பவர் இந்தியத் தமிழ்த் திரைப்பட இயக்குநர், நடிகர், எழுத்தாளர் ஆவார். இவர் விமர்சன நோக்கில் பாராட்டைப் பெற்ற மதயானைக் கூட்டம் என்ற படத்தை இயக்கியவர். பொல்லாதவன், கொடிவீரன் போன்ற படங்களில் நடித்துள்ளார்.  

## வாழ்க்கைக் குறிப்பு
விக்ரம் சுகுமாரன் தமிழ்நாட்டின் இராமநாதபுரம் மாவட்டத்தில் உள்ள பரமக்குடியைச் சேர்ந்தவர். நடிகராகும் ஆசையில் சென்னைக்கு வந்து பாலு மகேந்திராவிடம் உதவியாளராக இணைந்தார். பாலுமகேந்திரா இயக்கத்தில் 1999 முதல் 2000 வரை வெளியான *கதை நேரம்* என்கிற தொலைக்காட்சித் தொடரில் வெளியான 56 குறும்படங்கள், ஜூலி கணபதி திரைப்படம் ஆகிவற்றில் உதவி இயக்குநராகப் பணிபுரிந்தார். வெற்றிமாறன் இயக்கிய பொல்லாதவன் திரைப்படத்தில் நடிகராக அறிமுகமானார். பின்னர் கொடிவீரன் படத்திலும் நடித்தார். மதுரையைக் களமாக கொண்ட ஆடுகளம் படத்திற்கு உரையாடல் எழுதினார். மதயானைக் கூட்டம் படத்தின் வழியாக இயக்குநராக அறிமுகமானார். நீண்ட இடைவெளிக்குப் பிறகு தன் இரண்டாவது படமாக இராவண கோட்டம் என்ற படத்தை இயக்கினார். அடுத்து ஏறுதழுவலை மையமாகக் கொண்ட *தேரும் போரும்* என்ற படத்தை இயக்கி வந்தார்.  

## இறப்பு
விக்ரம் சுகுமாரன் 2025 சூன் 1 அன்று மாரடைப்பு காரணமாக மதுரையில் இறந்தார்.
# இரத்தினக்கல் வெட்டுதல்


ஒரு இரத்தினத்தை நகைகளில் பயன்படுத்த விரும்பினால், அது கரடுமுரடான இரத்தினக்கல்லின் அளவு மற்றும் வடிவத்தைப் பொறுத்து வெட்டப்படுகிறது.  அதே போல் செய்ய விரும்பும் நகைகளின் அளவைப் பொறுத்தும் வெட்டப்படுகிறது.  ஒரு பொது விதியாக, வெட்டப்பட்ட இரத்தினக் கல்லின் நிறையானது (காரட்டில் விவரிக்கப்பட்டுள்ளது) சுமார் 50 சதவீதம் குறைந்து காணப்படும்.  

இரத்தினக் கற்களுடன் தொடர்புபட்ட வேலைகளைச் செய்ய பல நுட்பங்கள் பயன்படுத்தப்படுகின்றன. அவற்றில் அறுத்தல், அரைத்தல், மணல் அள்ளுதல், மடித்தல், மெருகூட்டுதல், சட்டஞ்சுடல் மற்றும் கவிழ்தல் ஆகியன உள்ளடங்குகின்றன.  

## வகைகள்
வெட்டுக்களின் பட்டியல்:  

- ஆசெர் வெட்டு
- ஆன்ட்வேப் உரோஜா வெட்டு
- இடைநிலை வெட்டு
- இதய வெட்டு
- இந்திய வெட்டு
- இரட்டை இடச்சு உரோஜா வெட்டு
- இராஜா வெட்டு
- இளவரசி வெட்டு
- உரோஜா வெட்டு
- ஒற்றை அல்லது எட்டு வெட்டு
- கதிர் வெட்டு
- கபோச்சோன்
- காத்தாடி வெட்டு
- காலா வெட்டு
- கோடு வெட்டு
- சதுர மரகதம்
- சிலோன் வெட்டு
- சுழல் வெட்டு
- நட்சத்திர வெட்டு
- நீள் வட்ட வெட்டு
- பக்கூட் வெட்டு
- படி வெட்டு
- பிரஞ்சு வெட்டு
- பிரியோலெட்
- பிரிலியண்ட் வெட்டு
- பிளாண்டர்ஸ் வெட்டு
- பெண்டலோக் வெட்டு
- பேரிக்காய் அல்லது துளி வெட்டு
- பேரியன் வெட்டு
- மரகத வெட்டு
- முக்கோண வெட்டு
- மெத்தை அல்லது பழைய சுரங்க வெட்டு
- மேக்னா வெட்டு
- மொகுல் வெட்டு
- ரேப்சாய்டு அல்லது ரேபீஸ் வெட்டு
- லோசெஞ்ச் வெட்டு
- வட்ட வெட்டு
# காரட் (நிறை)



**காரட்** அல்லது **கரட்** (*carat / ct*) என்பது இற்குச் சமமான நிறை அலகு ஆகும். ஆபரண அளவையிவ் பயன்படும் இது, இரத்தினக்கற்களையும் முத்துக்களையும் அளவிடப்பயன்படுகிறது. தற்போதைய வரையறை, சில நேரங்களில் "மெட்ரிக் காரட்" என அழைக்கப்படுகிறது. 1907 ஆம் ஆண்டில் எடைகள் மற்றும் அளவீடுகள் பற்றிய நான்காவது பொது மாநாட்டில் ஏற்றுக்கொள்ளப்பட்டது. அதன்பிறகு உலகெங்கிலும் உள்ள பல நாடுகளில் ஏற்றுக்கொள்ளப்பட்டது. காரட் 2 மி.கி. இன் 100 புள்ளிகளாக பிரிக்கக்கூடியது.
# ஆர்க்கிமிடீசின் வளைக்கவராயம்


**ஆர்க்கிமிடீசின் வளைக்கவராயம்** (*trammel of Archimedes*) என்பது நீள்வட்டத்தை பிறப்பிக்கும் ஒரு இயங்கமைவாகும். வளைக்கவராயத்தில் இரு செங்குத்துத் தடங்களில் கட்டுப்படுத்தப்பட்ட நாடாக்கள் உள்ளன. அவற்றுடன் ஒரு கட்டையானது சுழல்மையங்களைக்கொண்டு கட்டையின் இரண்டு நிலையான இடங்களில் இணைக்கப்பட்டுள்ளது.  

நாடாக்கள் அவற்றி தடங்களில் முன்னும் பின்னும் நகரும்போது கட்டையின் மீதுள்ள அனைத்துப் புள்ளிகளும் நீள்வட்டப் பாதையில் நகர்கின்றன. கட்டையின் இயக்கமானது நீள்வட்ட நகர்வு எனப்படுகிறது. இந் நீள்வட்டத்தின் அரை அச்சு நீளங்கள் *a*, *b* இரண்டும் கட்டையின் மீதுள்ள புள்ளியிலிருந்து இரு சுழல் மையங்களுக்குள்ள தூரங்களாக இருக்கும்.  

சுழல் மையங்கள் உருவாக்கும் நேர்கோடுகள், நீள்வட்டத்தின் சிறப்புவகையாக இருக்கும். இதில், ஒரு அச்சின் நீளம் சுழல்மையங்களுக்கு இடைப்பட்ட தூரத்தைப்போல இருமடங்கும், மற்றொரு அச்சின் நீளம் பூச்சியமாகவும் இருக்கும்.  

சுழல்மையங்களுக்கிடைப்பட்ட நடுப்புள்ளியானது அமைப்பின் செங்குத்துத் தடங்கள் சந்திக்கும் புள்ளியை மையமாகக் கொண்ட வட்டப்பாதையில் நகரும். இந்த வட்டமும் நீள்வட்டத்தின் சிறப்புவகையாகவே அமையும். இந்த சிறப்பு நீள்வட்டத்தில் இரு அச்சுகளும் சமநீளமுள்ளவையாக இருக்கும். வட்டப்பாதையின் விட்டம் சுழல்மையங்களுக்கு இடைப்பட்ட தூரமாக இருக்கும். நகர்வின் திசையானது வளைக்கவராயத்தின் சுழல்வின் திசைக்கு எதிரானதாக இருக்கும்.  

ஆர்க்கிமிடீசின் வளைக்கவராயத்தின் மரவடிவங்கள், "நீள்வட்டவரைவி" எனப்படும் நீள்வட்டங்கள் வரைவதற்கும் வெட்டி எடுப்பதற்குமான கருவிகளாகப் பயன்படுத்தப்படுகின்றன. மேலும் விளையாட்டுக் கருவிகளிலும் பயன்படுத்தப்படுகிறது.  

## கணிதம்

:கட்டையின் வெளிமுனை ;  
:சுழல்மையங்கள் , ;  
:, இரண்டுக்கும் இடைப்பட்ட தூரம் ;  
:, இரண்டுக்கும் இடைப்பட்ட தூரம் ;  
:நழுவிகள் இரண்டும் முறையே , ஆய அச்சுகளின்மீது நகர்வதாகக் கொள்ளப்படுகிறது;  
: என்பது கட்டையானது *x*-அச்சுடன் உண்டாக்கும் கோணமெனில், புள்ளியின் அச்சுதூரங்கள்:  
:<math>x = (AB+BC)\cos\theta\,</math>  
:<math>y = BC\sin\theta\,</math>  

இவையிரண்டும் நீள்வட்டத்தின் திட்ட துணையலகுச் சமன்பாடுகளாக உள்ளன. இதிலிருந்து பின்வரும் சமன்பாட்டை எளிதாகப் பெறலாம்:  
:<math>\frac{x^2}{(AB+BC)^2} + \frac{y^2}{(BC)^2}= 1</math>  

ஆர்க்கிமிடீசின் வளைக்கவராயமானது இரண்டு நழுவிகள் மற்றும் இரண்டு சுழல்மையங்களுடன் நான்கு தண்டு இயங்கமைவுக்கு ஒரு எடுத்துக்காட்டாக அமைகிறது. மேலும் பொதுவகை சாய்வு வளைக்கவராயத்தின் சிறப்புவகையுமாகவும் உள்ளது. சுழல்மையங்களைக் கட்டுப்படுத்தும் அச்சுகள் செங்குத்தாக இல்லாமலும், , , ஆகிய மூன்று புள்ளிகளும் ஒரு முக்கோணத்தை அமைத்தாலும் இன் நகர்வுப்பாதை ஒரு நீள்வட்டமாகவே இருக்கும்.  

### படத்தொகுப்பு

## நீள்வட்டவரைவி

நீள்வட்டவரைவி என்பது, மரம் அல்லது பிற தகட்டு உலோகங்களிலிருந்து நீள்வட்டங்களை வரைய அல்லது வெட்டியெடுக்கப் பயன்படும் ஆர்க்கிமிடீசின் வளைக்கவராயமாகும். நீள்வட்டவரைவியில் தகுந்த கருவியொன்று (பென்சில், கத்தி போன்றவை) கட்டையுடன் இணைக்கப்பட்டிருக்கும். வெவ்வேறு அளவிலான நீள்வட்டங்களைப் பெறுவதற்கு ஏற்றவாறு *a* , *b* இன் அளவுகள் மாற்றிக்கொள்ளக்கூடிய வகையில் அமைந்திருக்கும்.  

வட்டவரைவியின் வரலாறு பற்றிய உறுதியான கருத்துக்கள் இல்லையென்றாலும் அது புரொக்கிளசின் காலத்தியதாக (8 பிப்பிரவரி 412 – 17 ஏப்ரல் 485) அல்லது ஆர்க்கிமிடீசின் காலத்தியதாகக் கூட இருக்கலாம் எனக் கருதப்படுகிறது
# திரிலோகநாத் பண்டிட்


**திரிலோக்நாத் பண்டிட்** (**Triloknath Pandit**), இந்தியப் பழங்குடி மானிடவியல் அறிஞர் ஆவார்.  
இவரது தலைமையிலான குழு, 1967 மற்றும் 4 சனவரி 1991 அன்று அந்தமான் நிக்கோபார் தீவுகளில் உள்ள வடக்கு சென்டினல் தீவில் வாழும் சென்டினல் பழங்குடி மக்களுக்கு தேய்காய்களை வழங்கி நேரடியாக சந்தித்து களப்பணி செய்த முதல் மானிடவியல் குழு ஆகும்.  

இவர் இந்திய மானிடவியல் ஆய்வகத்தின், அந்தமான் நிக்கோபர் மையத்தின் மானிடவியல் தலைவராக பணியாற்றியவர்.  

## எழுதிய நூல்கள்
- Pandit, T. N. (1985). The Tribal and Non-Tribal in Andaman Islands: A historical perspectives. *Journal of the Indian Anthropological Society* 20:111-131.
- Pandit, T. N. (1990). *The Sentinelese*. Kolkata: Seagull Books.
- Pandit, T. N. & Chattopadhyay, M. (1989). Meeting the Sentinel Islanders: The Least Known of the Andaman Hunter-Gatherers. *Journal of the Indian Anthropological Society* 24:169-178.
# பாட்சா பேகம்



**பாட்சா பேகம்** (*Padshah Begum*) என்பது முகலாய பேரரசின் மனைவி அல்லது 'முதல் பெண்மணி'க்கு வழங்கப்பட்ட உன்னதமான ஏகாதிபத்திய பட்டம் ஆகும். இது முகலாய அரண்மனை அல்லது ஜெனானாவில் மிக முக்கியமான பட்டமாகக் கருதப்பட்டது. இந்த பட்டம் ஆங்கிலத்தில் "*எம்பிரரசு*" என்பதற்குச் சமமானதாகக் கருதப்பட்டது. ஆனால் முகலாய சூழலில் தோராயமான சொல்லாக இது உள்ளது.  

## சொற்பிறப்பியல்
**படேசா**, **பாட்சா**, **படிசா**, அல்லது **பதிசா** என்பது பாரசீக *பாட்* (தலைவர்) மற்றும் *ஷா* (மன்னர்) சொற்களினால் தோற்றுவிக்கப்பட்டது. இது ஒரு பண்டைய பாரசீக கருத்தின்படி சமமான உயர்ந்த பதவியைக் கோரும் பல மன்னர்களால் ஏற்றுக்கொள்ளப்பட்டது. பெரும் அல்லது "பெரும் மன்னர்", பின்னர் பிந்தைய அச்செமனிட் மற்றும் கிறித்தவ பேரரசர்களால் ஏற்றுக்கொள்ளப்பட்டது. பாட்சா என இதன் அரபு உச்சரிப்பு முகலாய பேரரசர்களால் பயன்படுத்தப்பட்டது. மற்றும் பாசா அல்லது பாட்சா ஒட்டோமான் சுல்தான்களால் பயன்படுத்தப்பட்டது.  

**பேகம்**, **பேகம்**, **பைகம்** அல்லது **பேகம்** என்பது மத்திய மற்றும் தெற்காசியாவிலிருந்து வந்த ஒரு பெண் அரச மற்றும் பிரபுத்துவப் பட்டம். இது *பைக்* அல்லது *பே* என்ற தலைப்புக்குச் சமமான பெண்பால் ஆகும். இது துருக்கிய மொழிகளில் *தலைவர்* அல்லது *தளபதி* என்று பொருள்படும். இது பொதுவாக ஒரு *பிச்சையின்* மனைவி அல்லது மகளைக் குறிக்கிறது.  

## பாட்சா பேகம் பட்டியல்
| முதல் | வரை |
| --- | --- |
| 1555 | 1556 |
| 1669 | 1681 |

## இதனையும் காண்க

- முகலாயப் பேரரசு
- பாடிஷா
# முப்பதாவது இந்திய சர்வதேச திரைப்பட விழா


**முப்பதாவது இந்திய சர்வதேச திரைப்பட விழா** 1999 ம் ஆண்டு ஜனவரி 10 முதல் -20 வரை இந்தியாவின் ஹைதராபாத் நகரத்தில் நடைபெற்றது. வாழ்நாள் சாதனை விருதுகள் மற்றும் பாராட்டுக்களுக்கு மட்டும் போட்டிகள் இல்லாமல் மட்டுப்படுத்தப்பட்டது. இவ்விழாவில் அர்ஜென்டினா நாட்டின் திரை உலக படங்கள் தனி கவனம் செலுத்தியது, பாலிவுட் நடிகர் தேவ் ஆனந்த் தலைமை விருந்தினராக கலந்து கொண்டார்.  

## வெற்றியாளர்கள்

- வாழ்நாள் சாதனையாளர் விருது - பெர்னார்டோ பெர்டோலூசி (இத்தாலி)

### தொடக்கத் திரைப்படம்

- சேகர் கபூரின் எலிசபெத்

### சினிமாவில் பெண் கௌரவம்

- பானுமதி ராமகிருஷ்ணா - *60 ஆண்டுகளாக ஆட்சியை பிடித்தவர்*
- ஷபானா ஆஸ்மி - *ஐகான் மற்றும் நடிகை*
- சாவித்திரி - *நட்சத்திரங்களில் ஒரு சந்திரன்*

### கௌரவங்கள்

- அஞ்சலி - அகிரா குரோசாவா (ஜப்பான்)
- நூற்றாண்டு அஞ்சலி - செர்ஜி ஐசென்ஸ்டீன் (ரஷ்யா)

### அஞ்சலிகள்

- தியோ ஏஞ்சலோபோலோஸ் (கிரீஸ்)
- ஹௌ காசியாவ் கசின் (தைவான்)
- ஸ்ஸோல்ட் கேஸ்டி கோவாக்ஸ் (ஹங்கேரி)
# லோக கேரளா சபா



**லோக கேரளா சபா** (உலக கேரள சபை) என்பது கேரளா மாநில அரசால் உலகெங்கிலும் வாழும் புலம்பெயர்ந்த மலையாளிகளை ஒரே தளத்தின் கீழ் கொண்டுவரும் வகையில் நடத்தப்படும் ஒரு நிகழ்வாகும். இது கேரளாவைச் சேர்ந்தவர்கள் அல்லாதோர் துறையின் கீழ் நடத்தப்பட்டது. இது கேரள மாநிலத்தின் வளர்ச்சிக்கு வெளிநாட்டு வாழ் மலையாளிகளின் நிபுணத்துவத்தைப் பயன்படுத்துவதை நோக்கமாகக் கொண்டுள்ளது. லோக் கேரளா சபா இரண்டு ஆண்டுகளுக்கு ஒரு முறை நடக்கும் என திட்டமிடப்பட்டுள்ளது.  

## 2018 நிகழ்வு
முதல் லோக கேரளா சபா 12-13 ஜனவரி 2018 வரை நடந்தது கேரளாவுக்கு வெளியே வசிக்கும் பிரதிநிதிகளை நியமித்த அரசாங்கத்தால் அமைக்கப்பட்ட குழுவால் பிரதிநிதிகள் அழைக்கப்பட்டனர். முதல் லோக கேரளா சபையில் கிட்டத்தட்ட முன்னூறுக்கும் மேற்பட்ட உறுப்பினர்கள் கலந்து கொண்டனர், அவர்களில் 100 பேர் வெளிநாட்டில் வசிப்பவர்கள், 42 பேர் இந்தியாவின் பிற மாநிலங்களைச் சேர்ந்தவர்கள், 30 பல்வேறு துறைகளைச் சேர்ந்த நிபுணர்கள் மற்றும் 6 உறுப்பினர்கள் வெளிநாடு திரும்பியவர்கள் மற்றும் மக்கள் பிரதிநிதிகள். இந்நிகழ்ச்சியை கேரள முதல்வர் பினராயி விஜயன் தொடங்கி வைத்தார்.
# த. இரத்னா பாய்


**தடபட்லா ரத்னா பாய்** (*T. Ratna Bai*) என்பவர் இந்திய தேசிய காங்கிரஸ் கட்சியைச் சேர்ந்த அரசியல்வாதியும் இந்திய நாடாளுமன்றத்தின் மேலவையான மாநிலங்களவை உறுப்பினரும் ஆவார். இவர் மாநிலங்களவைக்கு ஆந்திரப் பிரதேச மாநிலத்திலிருந்து தேர்ந்தெடுக்கப்பட்டார். வரதட்சணை மரணங்கள் முதல் அறிவியல் மற்றும் தொழில்நுட்பம் வரையிலான கவலைகள் அதிகரித்து நிலையி இவர் தேர்ந்தெடுக்கப்பட்டதிலிருந்து சிறப்பாகச் செயல்படும் உறுப்பினராக உள்ளார்.  

இவர் 2005 முதல் 2007 வரை கிரிஜன் கூட்டுறவுக் கழகத்தின் தலைவராகப் பணியாற்றியபோது, கிட்டத்தட்ட வழக்கற்றுப் போனவற்றை செயல்பாட்டு நிலைக்கு மீட்டெடுப்பதில் முக்கிய பங்காற்றினார். 4.5 மில்லியன் ஆதிவாசி குடும்பங்கள் பயன்பெறும் வகையில், வாட் வரிவிதிப்பிலிருந்து விலக்கு அளிக்க அனுமதிக்கும்படி, ஆந்திரப் பிரதேசத்தின் அப்போதைய முதல்வர் டாக்டர். எ. சா. ராஜசேகர ரெட்டியை வற்புறுத்துவதில் வெற்றி பெற்றார். பழங்குடியினர் நலனை இலக்காகக் கொண்ட ஒரு இலாப நோக்கற்ற அமைப்பான ராம்பச்சோதவரம் ராஜீவ் காந்தி சங்கத்தின் நிறுவனர் தலைவராகவும் உள்ளார்.  

1972 முதல் 1978 வரை ராம்பச்சோதவரம் தொகுதியிலிருந்து ஆந்திரப் பிரதேச சட்டமன்ற உறுப்பினராக பணியாற்றினார்.  

## வகித்தப் பதவிகள்
- ஏப்ரல் 2008 மாநிலங்களவை உறுப்பினர்
- ஆகத்து 2008 - மே 2009 உறுப்பினர், ஊரக வளர்ச்சிக் குழு
- ஆகத்து 2008 - மே 2009 மற்றும் செப்டம்பர் 2009 முதல் உறுப்பினர், பழங்குடியினர் விவகார அமைச்சகத்திற்கான ஆலோசனைக் குழு
- ஆகத்து 2009 முதல் உறுப்பினர், உணவு, நுகர்வோர் விவகாரங்கள் மற்றும் பொது விநியோகம்
- 2010 முதல் உறுப்பினர், கடல் பொருட்கள் ஏற்றுமதி மேம்பாட்டு ஆணையம்
- 1972–78 உறுப்பினர், ஆந்திரப் பிரதேச சட்டமன்றம்
# மேரி மோரிஸ்ஸி


**மேரி மோரிஸ்ஸி** (பிறப்பு 1949) ஒரு அமெரிக்க எழுத்தாளர் மற்றும் சர்வதேச அகிம்சைக்கான ஆர்வலர் ஆவார். அவர் *பில்டிங் யுவர் ஃபீல்ட் ஆஃப் ட்ரீம்ஸின் ஆசிரியர் ஆவார்,* இது மோரிஸ்ஸியின் போராட்டங்களையும் அவரது ஆரம்பகால வாழ்க்கையிலிருந்து பாடங்களையும் சொல்கிறது. உறவுகளை குணப்படுத்துவது பற்றிய புத்தகமான *No Less Than Greatness* என்ற புத்தகத்தின் ஆசிரியரும் ஆவார். 2002 இல் அவர் *புதிய சிந்தனை: ஒரு நடைமுறை ஆன்மீகம் என்ற புத்தகத்தை சேகரித்து திருத்தினார்.*  

அமெரிக்க எழுத்தாளர் வெய்ன் டயர் அவரை "நம் காலத்தின் மிகவும் சிந்தனைமிக்க ஆசிரியர்களில் ஒருவர்" என்று அழைத்தார்.  

சர்வதேச மனிதாபிமானப் பணிகளில் தனது ஆரம்பகால வாழ்க்கையில் இருந்து செயலில் இருந்த மோரிஸ்ஸி, 1995 இல் அசோசியேஷன் ஃபார் குளோபல் நியூ த்ஹட் என்ற அமைப்பை இணைத்து அதன் முதல் தலைவராக இருந்தார்.  

1997 ஆம் ஆண்டில் அவர் மகாத்மா காந்தியின் பேரன் அருண் காந்தியுடன் இணைந்து *அகிம்சைக்கான சர்வதேச பருவத்தை* நிறுவினார். ஜனவரி 2019 நிலவரப்படி, *அகிம்சைக்கான பருவம்* உலகெங்கிலும் "சமூகங்களை ஒன்றிணைக்கும் வாய்ப்பாகக் கொண்டாடப்பட்டது, வன்முறையற்ற உலகத்தை கற்பனை செய்து உருவாக்குவதற்கு அவர்களுக்கு அதிகாரம் அளிக்கிறது."  

## திறனாய்வு
அவரது புத்தகத்தில், *நிழல் மருத்துவம்: மரபுவழி மற்றும் மாற்று சிகிச்சைகளில் பிளாஸ்போ,* மேரி மோரிஸ்ஸி வழங்கும் மருத்துவத்திற்கான மாற்று அணுகுமுறைகள் மரபு மருத்துவத்திற்கு மாற்றாக கருதப்படக்கூடாது என்று ஜான் எஸ்.ஹாலர் எச்சரிக்கிறார்.  

## நூல் பட்டியல்

- *பில்டிங் யுவர் ஃபீல்ட் ஆஃப் ட்ரீம்ஸ்*, மேரி மோரிஸ்ஸி, ரேண்டம் ஹவுஸ், 1996. ISBN 978-0-553-10214-7

- *கிரேட்னஸ் விடக் குறைவானது*, மேரி மோரிஸ்ஸி, ரேண்டம் ஹவுஸ், 2001. ISBN 978-0-553-10653-4

- *புதிய சிந்தனை: ஒரு நடைமுறை ஆன்மீகம்*, மேரி மோரிஸ்ஸி (ஆசிரியர்), பெங்குயின், 2002. ISBN 978-1-58542-142-8
# பைன்கங்கை ஆறு


**பைன்கங்கை ஆறு** (**Painganga River**), இதனை **பென்கங்கை ஆறு** என்றும் அழைப்பர். (**Penganga River**), இந்தியாவின் மகாராட்டிரா மாநிலத்தின் புல்டாணா மாவட்டம், ஹிங்கோலி மாவட்டம், நாந்தேட் மாவட்டம், யவத்மாள் மாவட்டம், சந்திரப்பூர் மாவட்டம் மற்றும் வாசிம் மாவட்டங்களின் வழியாகப் பாயும் முதன்மை ஆறு ஆகும். பைன்கங்கை ஆறு உமர்கேட் அருகே மரத்வாடா மற்றும் விதர்பா பகுதிகளைப் பிரிக்கிறது. இதன் துணை ஆறு வர்தா ஆறு ஆகும்.  

புல்டாணா மாவட்டத்தில் உள்ள அஜந்தா மலைத்தொடரில் உற்பத்தியாகும் பைன்கங்கை ஆறு நீளம் கொண்டது. யவத்மாள் மாவட்டத்தில் உள்ள சஙகமேஸ்வரர் கோயில் அருகே பைன்கங்கை ஆறு, வர்தா ஆற்றில் கலக்கிறது. வர்தா ஆறு, பிராணஹிதா ஆற்றில் கலந்து, பின் பிராணஹிதா ஆறு கோதாவரி ஆற்றுடன் கலக்க்கிறது. கோதாவரி ஆறு வங்காள விரிகுடாவில் கலக்கிறது.
# இலா பட்டாச்சார்யா



**இலா பட்டாச்சார்யா** (*Ila Bhattacharya*)(1921-2010) என்பவர் இந்திய அரசியல்வாதி ஆவார். இவர் இந்தியப் பொதுவுடைமைக் கட்சியின் (மார்க்சிஸ்ட்) உறுப்பினராக, இந்திய நாடாளுமன்றத்தின் மேலவையான மாநிலங்களவையின் திரிபுராவைப் பிரதிநிதித்துவப்படுத்தும் நாடாளுமன்ற உறுப்பினராக இருந்தார். இவரது பெற்றோர் ஜதீந்திர மோகன் பந்தோபாத்யாயா மற்றும் சரஜு பாலா ஆகியோர். இவர் பரித்பூர் மாவட்டத்தில் உள்ள மாதரிபூர் கிராமத்தைப் பூர்விகமாக கொண்டவர்கள்.
# அங்கிதி

அங்கிதி ( இந்துஸ்தானி : அல்லது ) என்பது தெற்காசியாவின் வடக்குப் பகுதிகளில், முக்கியமாக இந்தியா, பாகிஸ்தான் மற்றும் நேபாளத்தில் திறந்தவெளியில் சமையல் செய்வதற்கும், செய்த சமையலை சூடாக்குவதற்கும் பயன்படுத்தப்படும் ஒரு பாரம்பரிய ஆகும். அங்கிதி அடுப்பு பொதுவாக நிலக்கரியை எரிப்பதில் இருந்து வரும் வெப்பத்தை வைத்து சமையலுக்கு பயன்படுகிறது.மேலும் இந்த அடுப்பு பயன்படுத்தும் போது, தீப்பிழம்புகள் இல்லாமல் வெறும் தீக்கங்குகளை வைத்தே சமையல் செய்ய பயன்படுகிறது.  

## கேங்கர்
சிறிய மற்றும் அதிக அலங்காரமான அங்கிதி பதிப்பு *கேங்கர் அல்லது காங்ரி* என்று அழைக்கப்படும். காஷ்மீரில் உள்ள மக்களின் தனிப்பட்ட பயன்பாட்டிற்காக பயன்படுத்தப்படுகிறது.  

## அபாயங்கள்
பொது சுகாதார எச்சரிக்கைகள் இருந்தபோதிலும், வெப்பத்தை அதிகரிக்க மூடப்பட்ட இடங்களில் அடிக்கடி பயன்படுத்தப்படுகின்றன, இதனால் அப்பகுதியில் கார்பன் மோனாக்சைடு நச்சுத்தன்மையால் இறப்பு ஏற்படுகிறது. இப்பகுதியில் உள்ள பொது அதிகாரிகள் மற்றும் வெகுஜன ஊடகங்கள் அடிக்கடி அங்கிதிக்கள் பயன்படுத்த வேண்டாம் என்று மக்களை அறிவுறுத்துகின்றன.  

## மேலும் பார்க்கவும்
# பாட்டி ஆப்ரி

**பாட்டி ஆப்ரி** கலிபோர்னியாவைச் சேர்ந்த ஒரு அமெரிக்க எழுத்தாளர். அவர் *கிரிஸ்துவர் ஆத்மாவுக்கான* *சிக்கன் சூப் உட்பட சோல்* தொடருக்கான சிக்கன் சூப்பை இணை ஆசிரியராகச் செய்தார்.  

பெண்கள் அதிகாரமளிக்கும் ஒரு சாம்பியனான ஆப்ரே, பெண்களை மட்டுமே இலக்காகக் கொண்ட ஒரு புத்தகத்தை இணைந்து எழுதியுள்ளார், *கிறிஸ்தவ பெண்களின் ஆத்மாவுக்கான சிக்கன் சூப்.* சவால்களை எதிர்கொள்ளும் பெண்கள், கடினமான நேரங்கள் மற்றும் ஒருவரின் நம்பிக்கையைப் புதுப்பித்தல் ஆகியவற்றின் உண்மைக் கதைகளை புத்தகம் கொண்டிருந்தது. அத்தியாயங்களில் விசுவாசம், குடும்பத்தின் அன்பு, கடவுளின் குணப்படுத்தும் சக்தி, நட்பு, வித்தியாசம், சவால்கள் மற்றும் அற்புதங்கள் ஆகியவை அடங்கும்.  

அவள் *"எழுந்திரு!"* 2015 ஆம் ஆண்டில் தொலைக்காட்சி நிகழ்ச்சி. 2017 இல் அவர் *தி சோல் ஆஃப் சக்சஸ் திரைப்படத்தில் நடித்தார்.* அவரது எழுத்துக்கள் சுய உதவி வகைக்குள் முக்கியமானதாக அங்கீகரிக்கப்பட்டுள்ளன. சுய உதவி, மனம் மற்றும் உடல், பயிற்சி, வாழ்க்கை போராட்டம், பணம், வெற்றி, அவர் துறையில் பல்வேறு புத்தகங்களுக்கு பங்களிப்பாளராக இருந்தார். மற்றும் புதுமை. ஆப்ரே "கணக்கிடப்பட வேண்டிய ஒரு சக்தி" என்று எழுத்தாளர் லிசா நிக்கோல்சு எழுதினார்.  
மனம் மற்றும் உடல், பயிற்சி, வாழ்க்கைப் போராட்டங்கள், பணம், வெற்றி, ஆகிய பல்வேறு புத்தகங்களுக்கு அவர் பங்களிப்பாளராக இருந்தார். மற்றும் புதுமை. ஆப்ரே "சாத்தியத்திற்கான ஒரு சக்தி" என்று எழுத்தாளர் லிசா நிக்கோல்ஸ் எழுதினார். அவரது புத்தகங்கள் பல்வேறு சுய உதவி வெளியீடுகளால் முக்கிய வாசிப்புகளாக கருதப்பட்டன.  

## நூல் பட்டியல்
**Chicken Soup for the Christian Soul** எழுதியவர் சாக் கான்பீல்ட் மற்றும் மார்க் விக்டர் கேன்சன் மற்றும் பாட்டி ஆபெரி  

**Chicken Soup for the Christian Woman's Soul** எழுதியவர் சாக் கான்பீல்ட் மற்றும் மார்க் விக்டர் கேன்சன் மற்றும் பாட்டி ஆபெரி  

**Chicken Soup for the New Mom's Soul** எழுதியவர் சாக் கான்பீல்ட் மற்றும் மார்க் விக்டர் கேன்சன் மற்றும் பாட்டி ஆபெரி  

**Chicken Soup for the Sister's Soul** எழுதியவர் சாக் கான்பீல்ட் மற்றும் மார்க் விக்டர் கேன்சன் மற்றும் பாட்டி ஆபெரி  

**Chicken Soup for the Beach Lover's Soul** எழுதியவர் சாக் கான்பீல்ட் மற்றும் மார்க் விக்டர் கேன்சன் மற்றும் பாட்டி ஆபெரி  

**Chicken Soup for the Father & Daughter Soul** எழுதியவர் சாக் கான்பீல்ட் மற்றும் மார்க் விக்டர் கேன்சன் மற்றும் பாட்டி ஆபெரி  

**Chicken Soup for the Christian Teenage Soul** எழுதியவர் சாக் கான்பீல்ட் மற்றும் மார்க் விக்டர் கேன்சன் மற்றும் பாட்டி ஆபெரி  

**Chicken Soup for the Expectant Mother's Soul** எழுதியவர் சாக் கான்பீல்ட் மற்றும் மார்க் விக்டர் கேன்சன் மற்றும் பாட்டி ஆபெரி  

**Chicken Soup for the Cancer Survivor's Soul** எழுதியவர் சாக் கான்பீல்ட் மற்றும் மார்க் விக்டர் கேன்சன் மற்றும் பாட்டி ஆபெரி  

**Chicken Soup for the Surviving Soul** சாக் கான்பீல்ட், பெர்னி எசு.  

**Permission Granted** கேட் பட்லர் சி.பி. எசு. சி மற்றும் பாட்டி ஆப்ரி ஆகியோரால்.  

**Capture Your Power** பாட்டி ஆபெரி மற்றும் மார்க் மிர்கோவிச் எழுதியது.
# இலட்சுமி குமாரி சுந்தாவத்

**இலட்சுமி குமாரி சுந்தாவத்** (*Lakshmi Kumari Chundawat*)(24 சூன் 1916 - 24 மே 2014) என்பவர் இராசத்தானைச் சேர்ந்த இந்திய எழுத்தாளர் மற்றும் அரசியல்வாதி ஆவார்.  

## வாழ்க்கை
இலட்சுமி குமாரி 1916ஆம் ஆண்டு சூன் 24ஆம் தேதி மேவாரில் உள்ள தியோகரில் பிறந்தார். இவர் இராசத்தானில் உள்ள மேவார் சமஸ்தானத்தின் முதன்மையான திகானாசு (தோட்டங்கள்) தியோகரின் ராவத் விஜய் சிங்கின் மூத்த மகள் ஆவார். இவர் 1934-ல் ராவத்சரின் ராவத் தேஜ் சிங்கை மணந்தார். இவர் 24 மே 2014 அன்று 97 வயதில் இறந்தார்.  

## அரசியல் வாழ்க்கை
இராணி லட்சுமி குமாரி இந்தியத் தேசிய காங்கிரசு கட்சியில் சேர்ந்தார். 1962 முதல் 1971 வரை தியோகரிலிருந்து இராசத்தான் சட்டமன்ற உறுப்பினராக இருந்தார்.  இவர் ஏப்ரல் 1972 முதல் ஏப்ரல் 1978 வரை மாநிலங்களவை உறுப்பினராக இருந்தார். இவர் இராசத்தான் பிரதேச காங்கிரசு குழுவின் தலைவராகவும் இருந்தார்.  

## புத்தகங்கள்

இராணி இலட்சுமி குமாரியின் எழுதிய புத்தகங்கள்:  

- *பர்தாவிலிருந்து மக்களுக்கு: பத்மசிறீ இராணி லட்சுமி குமாரி சுண்டாவத்தின் நினைவுகள்*
- *ராஜஸ்தானின் நாட்டுப்புறக் கதைகள்*
- *சம்ஸ்கிருதிகா ராஜஸ்தான்*
- *முமல்*
- *தேவநாராயண் பக்தாவத் மகாகதா*
- *முமல்*
- *லெனின் ரி ஜீவானி*
- *இந்துகுஷ் கே உஸ் பார்*
- *சாந்தி கே லியே சங்கர்ஷா*
- *அந்தர்த்வனி*
- *ராஜஸ்தான் கே ரிடீ ரிவாஜ்*
- के रे चकवा बात
- हंकारो दो सा
- கஜபன்
- மஞ்சள் இரவு
- பாபூஜி ரி பாத்
# அன்வர் அகேவான்



**அன்வர் முகமதுபாய் அகேவான்** (4 டிசம்பர் 1936 - 6 ஜூலை 1991) என்பவர் ஒரு குஜராத்தி வாழ்க்கை வரலாற்றாசிரியர், நாட்டுப்புறவியலாளர் மற்றும் இந்திய பத்திரிகை ஆசிரியர் ஆவார். அகோலாவில் பிறந்து குஜராத் மற்றும் பம்பாயில் கல்வி பயின்ற அவர் பல புத்தக வெளியீடுகளைத் திருத்தியுள்ளார். அவர் பெரும்பாலும்ம த சிந்தனைகள் மற்றும் குஜராத்தின் பல்வேறு துறவிகள் பற்றி எழுதினார்.  

## சுயசரிதை
அகேவான் 1936 ஆம் ஆண்டு டிசம்பர் 4 ஆம் தேதி அகோலாவில் (தற்போது இந்தியாவின் மகாராஷ்டிராவில் ) பிறந்தார். அவர் தனது ஆரம்ப மற்றும் இடைநிலைக் கல்வியை முறையே சிவராஜ்காத் மற்றும் கோண்டலில் முடித்தார். பம்பாயில் இருந்து மெட்ரிகுலேஷன் தேர்ச்சி பெற்றார். ஆக்ரா ஹிந்தி வித்யாபீடத்தில் பட்டம் பெற்றார். பம்பாயில் *ஜெய் குஜராத்* மற்றும் *ரூப்லேகா* வார இதழ்களில் பணியாற்றினார். *ஆஸ்தா* என்ற இதழில் தொகுப்பாளராக பணியாற்றியுள்ளார்.  

1991 ம் ஆண்டு ஜூலை மாதம் 6ந் தேதி இறந்தார்.  

## படைப்புகள்
*வேத்சஹித்யானோ பரிசு* (1965), கதைத் தொகுப்பு *அத்வைதா* (1974), *சாதனா அனே சாக்ஷாத்கர்* (1989), *சின்மயா காயத்ரி* (1989) போன்ற மதச் சிந்தனைகள் பற்றிய படைப்புகளை அவர் எழுதினார்.  

*ரஹிமான் அனே ஜமால்* (1952), *கிர்தர் கவிராய்* (1952), *சாய் தீந்தர்வேஷ்* (1953), *சந்த் தீன்தயாள்கிரி* (1954), *தாசி ஜீவன்* (1956), *கவி கேங்* (1954), *சாந்த் தாது* (1987, தாது தயாள் மீது) ஆகியவை புனிதர்களைப் பற்றிய படைப்புகள். குஜராத்தின் *ரன்னாடே* (1966), *ராஜஸ்தானி ரஸ்தர்* (1974) மற்றும் *கசும்பினோ ரங்* (1988) ஆகியவை மேற்கு இந்தியாவின் நாட்டுப்புற இலக்கியங்களின் தொகுப்புகளாகும்.  

## மேலும் பார்க்கவும்

- குஜராத்தி மொழி எழுத்தாளர்களின் பட்டியல்
# கனகராய முதலியார்



**பெத்ரோ கனகராய முதலியார்** (**Pedro Kanakaraya Mudaliar**), புதுச்சேரி பிரெஞ்சுக் கிழக்கிந்தியக் கம்பனியின் தலைமை மொழிபெயர்ப்பாளரும் மற்றும் பெருவணிகத் தரகரும் ஆவர். இவர் 1722 முதல் 1746 முடிய 24 ஆண்டுகள், குறிப்பாக ஆளுநர் யோசப் பிரான்சுவா தூப்ளே காலத்தில் பிரெஞ்சுக் கிழக்கிந்தியக் கம்பனி சார்பாக பிரித்தானிய கிழக்கிந்திய நிறுவனம் மற்றும் தமிழர்களுக்கு இடையே மொழிபெயர்ப்பாளராக பணியாற்றியவர். இவருக்குப் பின் இவரது பணியை ஆனந்தரங்கம் பிள்ளை செய்தார்.  
கனகராய முதலியாரின் பணிகள் குறித்து ஆனந்தரங்கம் பிள்ளை தனது நாட்குறிப்பில் குறித்துள்ளார். அதில் கனகராய முதலியார் இறந்த தனது மகனின் நினைவாக புதுச்சேரியில் புனித ஆண்ட்ரூஸ் திருச்சபையை எழுப்பியதாக குறிப்பிட்டுள்ளார்.  

இவர் பிரஞ்ச் ஆளுநர் மற்றும் அதிகாரிகளுக்கு மொழிபெயர்ப்பாளராக இருந்து கொண்டே வணிக இடைத்தரகர் பணி, ஆடைகள் உற்பத்தி மற்றும் வணிகப் பொருட்களின் ஏற்றுமதி ஆகியவற்றை மேற்பார்வையிட்டார்.  

தனது தொழிலுக்கு உதவியாக இருந்த கனகராய முதலியாரின் ஒரே மகன் வேலவேந்திர முதலி (பிறப்பு:12 செப்டம்பர் 1718) 22 அக்டோபர் 1739 அன்று 21வது அகவையில் காலமானார்.
# தர்சனா சிங்


**தர்சனா சிங்** (*Darshana Singh*)பிறப்பு: சூலை 10, 1974) என்பவர் இந்திய அரசியல்வாதியும் பாரதிய ஜனதா கட்சியின் உறுப்பினரும் ஆவார். இவர் உத்தரப் பிரதேசத்திலிருந்து இந்திய நாடாளுமன்றத்தின் மேல்சபையான மாநிலங்களவை உறுப்பினராகப் பணியாற்றினார். இவர் பாஜக மகிளா மோர்ச்சாவின் தேசிய துணைத் தலைவராகவும் பதவி வகித்து வருகிறார். இவர் இதற்கு முன்பு பாஜக மகிளா மோர்ச்சாவின் மாநிலத் தலைவராகப் பணியாற்றினார்.  

## ஆரம்ப கால வாழ்க்கை
தர்சனா சிங், 1996ஆம் ஆண்டு ஆசம்கரில் உள்ள தயானந்த் ஆங்கிலோ-வேத கல்லூரியில் வரலாற்றில் முதுகலையில் தங்கப் பதக்கம் வென்றவர். பின்னர், அலகாபாத் பல்கலைக்கழகத்தில் பத்திரிகை மற்றும் காட்சித் தகவலியல் தொடர்பு துறையில் முதுகலை பட்டய படிப்பினை முடித்தார்.  

## வகித்தப் பதவிகள்

- 05-சூலை-2022 முதல் நாடாளுமன்ற மாநிலங்களவை உறுப்பினர் .
- 21-சூன்-2021 முதல், பாஜக மகிளா மோர்ச்சாவின் தேசிய துணைத் தலைவர்.
- 10-பிப்ரவரி-2018 முதல் 21-சூன்-2021 வரை, பாஜக மகிளா மோர்ச்சாவின் உ.பி தலைவர்.
- 2016-2018, பாரதிய ஜனதா கட்சியின் செயலாளர், காசி பகுதி, உத்தரபிரதேசம்
- 2013-2015, பாரதிய ஜனதா கட்சியின் மாவட்டத் தலைவர், உத்தரப் பிரதேசம், சந்தெளலி மாவட்டத்தின் மகிளா மோர்ச்சா
- 2011-2013, பாரதிய ஜனதா கட்சியின் மாவட்டத் தலைவர், உத்தரப் பிரதேசம், சந்தெளலி மாவட்டத்தின் மகிளா மோர்ச்சா
# ஓமேம் மோயோங் தியோரி


**ஒமேம் மோயோங் தியோரி** (*Omem Moyong Deori*)(2 சூலை 1943 - 19 திசம்பர் 2007) என்பவர் இந்தியத் தேசிய காங்கிரசைச் சேர்ந்த அருணாச்சல பிரதேச அரசியல்வாதி ஆவார்.  

## இளமை
ஒமேம் மோயோங் தியோரி சூலை 2, 1943-ல் அருணாச்சல பிரதேசத்தின் கிழக்கு சியாங் மாவட்டத்தில் உள்ள பாசிகாட்டில் பிறந்தார். இவருடைய தந்தை குட்டிக் மோயோங்க். சில்லாங்கில் உள்ள தூய மரியா கல்லூரியில் இளங்கலை கலை கல்வி பயின்றார்.  

## அரசியல்
இவர் பல ஆண்டுகளாகச் செல்வாக்கு மிக்க அகில இந்தியக் காங்கிரசு குழுவில் உறுப்பினராக இருந்தார். இந்தியத் தேசிய காங்கிரசின் மிகவும் சக்திவாய்ந்த வடகிழக்கு தலைவர்களில் ஒருவராகக் கருதப்படும் இவர், அருணாச்சல பிரதேச மாநில காங்கிரசு கட்சியின் தலைவராக பணியாற்றினார். தியோரி இந்திரா காந்தியுடன் மிக நெருங்கிய நட்பு வைத்திருந்ததாக நம்பப்பட்டது.  

1984 மே 27 முதல் 1990 மார்ச் 19 வரை அருணாச்சலப் பிரதேசத்திலிருந்து மாநிலங்களவை உறுப்பினராகவும் தேர்ந்தெடுக்கப்பட்டார். 1984ஆம் ஆண்டில், சமூக சேவைக்கான பத்மசிறீ விருது ஒமேம் தியோரிக்கு வழங்கப்பட்டது.  

டி. எஸ். தியோரியை மணந்த இவருக்கு இரண்டு மகள்கள் மற்றும் மூன்று மகன்கள் இருந்தனர்.  

தியோரி 19 டிசம்பர் 2007 அன்று உடல்நலக்குறைவு காரணமாக இறந்தார். இவரது மறைவை நினைவுகூரும் வகையில் அருணாச்சல பிரதேச மாநிலத்தில் துக்க விடுமுறை அறிவிக்கப்பட்டது.
# சுசுமிதா தேவ்



**சுசுமிதா தேவ்** (*Sushmita Dev*)(பிறப்பு 25 செப்டம்பர் 1972) என்பவர் இந்திய அரசியல்வாதியும் மேற்கு வங்காளத்தைச் சேர்ந்த மக்களவை மேனாள் உறுப்பினரும் அகில இந்திய திரிணாமுல் காங்கிரசைச் சேர்ந்த அரசியல்வாதியும் ஆவர். முன்னதாக, இவர் 2014 இந்திய பொதுத் தேர்தலில் இந்தியத் தேசிய காங்கிரசின் வேட்பாளராக அசாமின் சில்சார் மக்களவைத் தொகுதியிலிருந்து இந்திய நாடாளுமன்றத்தின் கீழ் சபையான மக்களவைக்கு உறுப்பினராகத் தேர்ந்தெடுக்கப்பட்டார். இவர் அகில இந்திய மகளிர் காங்கிரசின் முன்னாள் தலைவர் ஆவார். இவர் 2019 மக்களவைத் தேர்தலில் பாஜக வேட்பாளர் ராஜ்தீப் ராயிடம் பெரும் வாக்கு வித்தியாசத்தில் தோல்வியடைந்தார். இதனால் இவர் இந்தியத் தேசிய காங்கிரசிலிருந்து விலகி 2021-ல் அகில இந்திய திரிணாமுல் காங்கிரசில் சேர்ந்தார்  

## ஆரம்ப கால வாழ்க்கை
தேவ் இந்தியத் தேசிய காங்கிரசின் மூத்த தலைவர் சந்தோசு மோகன் தேவின் மகள் ஆவார். இவரது தாயார் பித்திகா தேவ், அசாம் சட்டமன்றத்தின் சில்சார் சட்டமன்ற உறுப்பினர் ஆவார். இவரது தந்தை இந்திய நாடாளுமன்ற உறுப்பினராகவும், அமைச்சரவை அமைச்சராகவும் இருந்தார்.  

இவர் மிராண்டா ஹவுசில், பார்-அட்-லாவில் இளம் சட்டப்பட்டமும், தில்லி பல்கலைக்கழகத்தில் *எல். எல். பி.* (பெருநிறுவனம் மற்றும் வணிகச் சட்டங்கள்) பட்டம் பெற்றுள்ளார். தேவ்இலண்டன் *இன்ஸ் ஆப் கோர்ட்ஸ் ஸ்கூல் ஆப் லா*, மற்றும் *மன்னர் கல்லூரி* சட்டமாணவராக சேர்ந்துள்ளார்
# மணமகனாக விலங்கு

**மணமகனாக விலங்கு** (*Animal as Bridegroom*) நாட்டுப்புறவியலில், ஒரு மனிதப் பெண் ஒரு மிருகத்தை திருமணம் செய்துகொள்வது அல்லது நிச்சயதார்த்தம் செய்வது பற்றிய நாட்டுப்புற மற்றும் விசித்திரக் கதைகளின் தொகுப்பைக் குறிக்கிறது. இந்த விலங்கு மாறுவேடத்தில் அல்லது சாபத்தின் கீழ் இருக்கும் ஒரு மனித இளவரசன் ஆவான். இந்தக் கதைகளில் பெரும்பாலானவை ஆர்னே-தாம்சன்-உதர் இண்டெக்ஸ் என்ற சர்வதேச அமைப்பில், "*தி சர்ச் ஃபார் தி லாஸ்ட் ஹஸ்பண்ட்*" என்ற வகையின் கீழ் தொகுக்கப்பட்டுள்ளன. சில துணை வகைகள் சர்வதேச வகைப்பாட்டில் சுயாதீன கதைகளாக உள்ளன.  

## கண்ணோட்டம்

19 ஆம் நூற்றாண்டில் நாட்டுப்புறக் கதை சேகரிப்பில் ஏற்பட்ட எழுச்சி மற்றும் நாட்டுப்புறக் கதைகளின் தொடக்கத்தின் விளைவாக, அறிஞர்கள் மற்றும் நாட்டுப்புறக் கதை சேகரிப்பாளர்கள் "மணமகனாக விலங்கு" கதையின் பல பதிப்புகளை மன்மதன் மற்றும் மனதின் கதையுடன் ஒப்பிட்டனர்.  

நாட்டுப்புறவியல் அறிஞர் இசுடித் தாம்சன், விலங்கு மணமகன் அதன் பெற்றோரின் விருப்பத்தின் காரணமாக பிறந்திருக்கலாம் அல்லது மனித மற்றும் விலங்கு வடிவங்களுக்கு இடையில் மாறி மாறி பிறந்திருக்கலாம் என்று தெளிவுபடுத்தினார். சில கதைகளில் விலங்கு மணமகன் ஒரு இளவரசியை அரவணைக்கிறார். ஆனால் அவளுடைய தந்தை அவளுக்கு சீதனம் கேட்கிறார்.  

சில பதிப்புகளில், தந்தை தனது மகளுக்கு சீதனம் வழங்குகிறார். மற்றவற்றில், தாய் தனது மகளை அசுரனுக்கு வழங்குவாள் அல்லது உறுதியளிப்பாள். மேலும் நாயகி தாயின் வற்புறுத்தலால் தன் கணவன் மீதான தடையை மீறுகிறாள் . பெண்ணானவள் இரவில் தனது விலங்கு கணவனைப் பார்க்கக்கூடாது., அல்லது அவனது உண்மையான இயல்பை அவள் தனது உறவினர்களிடம் வெளிப்படுத்தக் கூடாது.  

### விளக்கங்கள்
கருப்பொருளானது அனைத்து வகையான அறிவார்ந்த மற்றும் இலக்கிய விளக்கங்களை அழைக்கிறது.  

இச்னோ வொய்ட் மற்றும் தூங்கும் அழகி போன்ற செயலற்ற கதாநாயகிகளுக்கு மாறாக, இந்த கதைகள் ஒரு பெண்ணிய வாசிப்பின் கீழ் விளக்கப்படுவதாக ஆராய்ச்சியாளர் பார்பரா பாஸ் லீவி மேற்கோள் காட்டினார். லீவி, அத்துடன் அறிஞர் வெண்டி டோனிகர், "விலங்கு மணமகன்" என்பது " வேலைக்கார அன்னம் " கதையின் ஆண் இணை என்று கூறினார் - இரண்டு வகைகளும் ஒரு மனிதனுக்கும் ஒரு புராண உயிரினத்திற்கும் இடையிலான திருமணத்தைக் குறிக்கின்றன.  

நாட்டுப்புறவியலாளரான டி. எல். அஷ்லிமான் இந்த பொதுவான வகையை கதைகளுடன் தொடர்புபடுத்தினார். அதில் கதாநாயகி சிலப்பொருட்களிலிருந்து ஒரு செயற்கை கணவனை உருவாக்குகிறாள். அவன் உண்மையான மனிதனாக மாறுகிறான். மேலும், ஒரு வெளிநாட்டு ராணி அவனை காதலிக்கிறாள். இருப்பினும், இந்த வகைப்பாட்டின் கீழ் அவர் பட்டியலிட்ட கதைகளில், சில வகைகள், "விலங்கு மணமகன்" என்ற வகையிலும் வரக்கூடும் என்று அவர் குறிப்பிட்டார். நாட்டுப்புறவியலாளரான கிறிஸ்டின் கோல்ட்பர்க் இவ்வாறான கதைக்கு "செயற்கை கணவன்" என்று பெயரிட்டார். "செயற்கை கணவன்" கதைகளில் கதாநாயகி, மற்ற துணை வகைகளின் நாயகிகளைப் போலல்லாமல், மிகவும் சுறுசுறுப்பானவளாக இருப்பதையும் அவர் குறிப்பிடுகிறார்.  

*கரேன் பாம்ஃபோர்டின்* கூற்றுப்படி, ஐரோப்பா, ஆசியா, ஆப்பிரிக்கா மற்றும் வட அமெரிக்காவிலிருந்து கதையின் 1,500 க்கும் மேற்பட்ட வகைகள் சேகரிக்கப்பட்டுள்ளன (பிந்தையது, ஐரோப்பிய மரபுகளிலிருந்து பெறப்பட்டது). இஸ்ரேலிய பேராசிரியர் *தோவ் நொய்*, சுவீடன், நோர்வே, அயர்லாந்து, ஜெர்மனி, பிரான்ஸ் மற்றும் இத்தாலி ஆகிய ஆறு ஐரோப்பிய நாடுகளில் மட்டும் 580 வகைகள் உள்ளன எனக் கூறுகிறார்.  

## அடிக்குறிப்புகள்
# அகில இந்திய மகளிர் காங்கிரசு



**அகில இந்திய மகளிர் காங்கிரசு** (*All India Mahila Congress*) என்பது இந்திய தேசிய காங்கிரசின் மகளிர் பிரிவாகும். மிகச் சமீபத்தில் இதன் தலைவி சுசுமிதா தேவ் 2021-ல் பதவி விலகியதால் தற்போது நெட்டா டிசோசா அகில இந்திய மகளிர் காங்கிரசின் செயல் தலைவராக 17 ஆகத்து 2021 அன்று காங்கிரசு கட்சியின் முன்னாள் தலைவர் சோனியா காந்தியால் நியமிக்கப்பட்டார்.  

## வரலாறு
இந்திரா காந்தி, ராஜீவ் காந்தி மற்றும் 30,000 பிரதிநிதிகள் கலந்துகொண்ட 1984ஆம் ஆண்டின் மத்தியில் பெங்களூரில் நடைபெற்ற மாநாடுதான் இந்த அமைப்பின் ஆரம்பக்கால குறிப்பிடத்தக்கக் கூட்டமாகும்.  

## அமைப்பு
அகில இந்திய மகளிர் காங்கிரசு மாநிலந்தோறும் கிளைகளாகப் பிரிக்கப்பட்டு, இந்தியாவின் மாநிலங்கள் மற்றும் oன்றிய பிரதேசங்களில் அகில இந்திய மகளிர் காங்கிரசைப் பிரதிநிதித்துவப்படுத்தும் மாநில மகளிர் காங்கிரசு உறுப்பினர்கள் நியமிக்கப்பட்டுள்ளனர்.  
**பிரதேச மகிளா காங்கிரஸ் கமிட்டிகளின் பட்டியல்**

| அந்தமான் நிக்கோபார் தீவுகள் டி.எம்.சி.சி | நீலவேணி |
| --- | --- |
| ஆந்திர பிரதேச பி.எம்.சி.சி | கே.பிரமீலாம்மா |
| அருணாச்சல பிரதேசம் | மெரினா காங்லாங் |
| அசாம் | மீரா போர்தாகூர் கோஸ்வாமி |
| பீகார் | அமிதா பூஷன் |
| சண்டிகர் | தீபா அஸ்திர் துபே |
| சத்தீஸ்கர் | பூலோ தேவி நேதம் |
| தாத்ரா மற்றும் நகர் ஹவேலி மற்றும் டாமன் மற்றும் டையூ |  |
| தில்லி | அம்ரிதா தவான் |
| கோவா | பீனா சாந்தாராம் நாயக் |
| குஜராத் | ஜென்னி தும்மர் |
| அரியானா | சுமித்ரா சவுகான் |
| இமாச்சலப் பிரதேசம் | ஜைனப் சாண்டல் |
| ஜம்மு காஷ்மீர் | இந்து பவார் |
| சார்க்கண்டு |  |
| கருநாடகம் |  |
| கேரளா | ஜெபி மாதர் |
| லடாக் |  |
| லட்சத்தீவு |  |
| மத்தியப் பிரதேசம் | மாண்டவி சவுகான் |
| மகாராட்டிரம் | திருமதி. சாருலதா டோகாஸ் |
| மணிப்பூர் |  |
| மேகாலயா |  |
| மிசோரம் |  |
| மும்பை | அனிஷா பகுல் |
| நாகாலாந்து |  |
| ஒடிசா | பண்டிதா பரிதா |
| புதுச்சேரி |  |
| பஞ்சாப் | ஸ்ரீமதி. பல்வீர் சோதி (ராணி) |
| ராஜஸ்தான் | ஸ்ரீமதி. ரெஹானா ராயஸ் சிஸ்டி |
| சிக்கிம் |  |
| தமிழ்நாடு |  |
| தெலங்காணா | சுனிதா ராவ் முதிராஜ் |
| திரிபுரா |  |
| உத்தராகண்டம் |  |
| உத்தரப்பிரதேசம் | ஆராதனா மிஸ்ரா |
| மேற்கு வங்காளம் | } |

### தலைவர்களின் பட்டியல்
| பேகம் அபிதா அகமது | 1983–1988 |  |
| --- | --- | --- |
| ஜெயந்தி பட்நாயக் | 1988–1990 |  |
| குமுத்பென் ஜோஷி | 1990–1993 |  |
| கிரிஜா வியாஸ் | 1993–1998 |  |
| அம்பிகா சோனி | 1998–1999 |  |
| சந்திரேஷ் குமாரி கடோச் | 1999–2003 |  |
| ரீட்டா பகுகுணா ஜோஷி | 2003–2008 |  |
| பிரபா தாக்கூர் | 2008–2011 |  |
| அனிதா வர்மா | 2011–2013 |  |
| ஷோபா ஓசா | 2013–2017 |  |
| சுசுமிதா தேவ் | 2017–2021 |  |
| நெட்டா டிசோசா | தற்போதைய | } |

### பொதுச்செயலர்
அக்டோபர் 2015-ல், முன்பு திரைப்பட நடிகையாக இருந்த நக்மா, அலுவலக பொதுச் செயலாளராக நியமிக்கப்பட்டார். சனவரி 2019-ல் இந்தியத் தேசிய காங்கிரசு தலைவர் ராகுல் காந்தி, அப்சரா ரெட்டியை தேசிய பொதுச் செயலாளராக நியமித்தார், ரெட்டி இப்பதவியினை வகிக்கும் முதல் திருநங்கை ஆவார்.  

மார்ச் 2020-ல், ஐசுவர்யா மகாதேவ் இதன் தேசிய செயலாளராக நியமிக்கப்பட்டார்.  

ஆகத்து 2021-ல், நெட்டா டிசோசா தேசியத் தலைவராக நியமிக்கப்பட்டார்.  

-
# பிரேமா கரியப்பா



**பிரேமா கரியப்பா** (*Prema Cariappa*) என்பவர் இந்திய அரசியல் மற்றும் சமூக சேவகர் ஆவார். இவர் இந்தியத் தேசிய காங்கிரசு கட்சியைச் சேர்ந்த அரசியல்வாதியும் பெங்களூரின் முன்னாள் மாநகரத் தந்தையும் முன்னாள் இந்திய நாடாளுமன்ற உறுப்பினரும் ஆவார். இவர் இந்திய நாடாளுமன்றத்தின் மேலவையான மாநிலங்களவையில் கர்நாடகாவைப் பிரதிநிதித்துவப்படுத்தினார். மேலும் இவர் மத்திய சமூக நல வாரியத்தின் தலைவராகவும் இருந்தார்.  

## குடும்ப வாழ்க்கை
பிரேமா கரியப்பா விராசுபேட்டையில் ஆகத்து 15, 1951-ல் சோமையாண்டா பி. குசாலப்பா மற்றும் தங்கம்மாவுக்கு மகளாகப் பிறந்தார். இவர் தனது கல்லூரிக் கல்வியை மைசூரில் முடித்தார். இங்கு தெரேசியன் கல்லூரியில் இளங்கலைப் படித்தார். பின்னர் இவர் 13 சூன் 1971-ல் ஐச்செட்டிரா எம். கரியப்பாவை மணந்தார். இவர்களுக்கு ஒரு மகன், ஒரு மகள் என இரண்டு குழந்தைகள் உள்ளனர்.  

## பணி

### பெங்களூரு மாநகரத் தந்தை
1990-91 காலகட்டத்தில், பெங்களூர் மாநகரின் பொதுக் கணக்குக் குழுவின் தலைவராக பிரேமா கரியப்பா இருந்தார். 1991 மற்றும் 2001க்கு இடையில், இவர் பெங்களூர் மாநகரின் கார்ப்பரேட்டராக இருந்தார். 1991-93 ஆண்டுகளில், பெங்களூர் நகரக் கழகத்தின் துணைத் தலைவராக இருந்தார். 1996-97ல் பெங்களூர் மாநகர காங்கிரசு கட்சித் தலைவராக ஆனார். 1996-99 ஆண்டுகளில், கர்நாடக பிரதேச காங்கிரசு குழுவின் செயலாளராக இருந்தார்.  

### மாநிலங்களவை உறுப்பினர்
கரியப்பா ஏப்ரல் 2002-ல் ஆறு வருட காலத்திற்கு மாநிலங்களவை உறுப்பினராகத் தேர்ந்தெடுக்கப்பட்டார்.  

### தலைவர், மத்திய சமூக நல வாரியம்
16 சூன் 2008 அன்று, இவர் மத்திய சமூக நல வாரியத்தின் தலைவராகப் பொறுப்பேற்றார்.  

### சமூக நலம்
ஏழைகள், விதவைகள் மற்றும் ஆதரவற்றவர்களின் மேம்பாட்டிற்காகவும், நகரங்கள் மற்றும் கிராமங்களின் வளர்ச்சிக்காகவும், நீர் வழங்கல் மற்றும் சுகாதாரத்தை மேம்படுத்தவும், பசுமைப் பாதுகாப்புக்காகவும் இவர் பணியாற்றியுள்ளார்.
# வார்ப்புரு:Sfn/doc



The **shortened footnote template** creates a short author–date citation in a footnote, with a one-directional link to the first matching citation template on the same page. It will combine identical footnotes automatically.  

## TemplateData

<templatedata>  
{  
"params": {  
"1": {  
"description": "Last name of first (or only) author",  
"required": true,  
"example": "Smith",  
"type": "line",  
"suggested": true,  
"label": "Author last name"  
},  
"2": {  
"description": "Year for citations with one author, or last name of second author for citations with two or more authors",  
"required": true,  
"example": "2006",  
"type": "string",  
"suggested": true,  
"label": "Second author or year"  
},  
"3": {  
"description": "Year for citations with two authors, or last name of third author for citations with three or more authors",  
"type": "string",  
"label": "Third author or year"  
},  
"4": {  
"description": "Year for citations with three authors, or last name of fourth author for citations with four authors",  
"type": "string",  
"label": "Fourth author or year"  
},  
"5": {  
"description": "Year for citations with four authors",  
"type": "number",  
"label": "Year (if four authors included)"  
},  
"p": {  
"description": "Page number in source, if the relevant information is on one page (use the «pp» parameter for multiple pages, and the «loc» parameter for other location data)",  
"suggested": true,  
"aliases": [  
"page"  
],  
"example": "42",  
"type": "line",  
"label": "Page"  
},  
"pp": {  
"description": "Page numbers in source",  
"aliases": [  
"pages"  
],  
"example": "23–24",  
"type": "line",  
"label": "Pages"  
},  
"ps": {  
"description": "Additional quote or comment",  
"example": "This is an additional comment.",  
"type": "string",  
"label": "Postscript"  
},  
"loc": {  
"description": "Location in source",  
"example": "section 7",  
"type": "line",  
"label": "Location"  
}  
},  
"description": "This template creates a short author–date citation in a footnote. It allows you to link inline citation using Harvard citations (a form of short citations using parenthetical references) to their corresponding full bibliographic citations.",  
"format": "inline"  
}  
</templatedata>